19 “Ukembila bamfumu ba Isalela lwimbo lwa bulanda*2 amba,‘Le inobe wadi ani? Wadi ntambo mukaji mu bantambo.Ulēle mu bantambo bana* ba bukomo kadi ulelele twandi twana.3 Watamije kana kamo mu twandi twana, kaikala ke ntambo mwana wa bukomo.+Wefunda mwa kusasamwina kikwatwa,Wabokota’nka ne bantu.4 Mizo yaivwene yandi myanda, yamukwata mu lubao lwayo,Kadi yamuselela ku ntanda ya Edipito na malobo.+5 Wailaije ne kumona mwenda mafuku amba i kutupu lukulupilo lwa aye kujoka.Penepo wayata kandi kana kakwabo wekatuma bu ntambo mwana wa bukomo.6 Nandi wanangakene mu bantambo, waikala ke ntambo mwana wa bukomo.Wefundile mwa kusasamwina kikwatwa, kadi wabokota’nka ne bantu.+7 Wajokolokele mu biteba byabo bikomejibwe, wasala bibundi byabo,Penepa ntanda misalwe yayula lunwa lwa kubuluma kwandi.+8 Mizo ya ku bipindi bya ntanda bimujokolokele yamwiila mwanda wa kumuta bukonde,Kadi wapya mu lubao lwayo.9 Bamwelele mu kisapala na malobo, baenda nandi kudi mulopwe wa Babiloni.Kwine’kwa bamukuta, amba diwi dyandi dileke kwivwanikwa monka pa ngulu ya Isalela.10 Inobe wadi pamo bwa muñanza+ mu mashi obe,* mukunwe ku mema.Wadi upa bipa kadi wadi muyule misambo pa mwanda wa mema mangimangi.11 Watandabwile misambo* mikomo, ibwanya kwikala mankonto a balopwe.Watama ne kulepa bininge kupita mityi mikwabo,Kadi wamweka pa mwanda wa bula bwao ne pa mwanda wa bungibungi bwa mani ao.12 Ino watukwinwe na bukalabale+ ne kwelwa panshi,Kivula kya kutunduka kyaumija bipa byandi.Misambo yandi mikomo yatētelwe ne kūma,+ mudilo nao weiloteja.+13 Pano i mukunwe mu ntanda mutuputupu,Mu ntanda myūmu, yampikwa mema.+14 Mudilo wasambakene ku misambo* yandi, waloteja ntonga yandi ne bipa byandi,Kekwashelepo musambo mukomo nansha umo, nansha nkonto mwanda wa kubikala.+“‘Luno’lu i lwimbo lwa bulanda, kadi lukekala lwimbo lwa bulanda.’”
bem_Latn